Google vir Onderwys: Case Studies: Paganel Primary School
Die Paganel-laerskool gebruik Google Chromebooks om skootrekenaargebruik in die klaskamer so maklik te maak soos om 'n potlood op te tel
Google Apps het reeds sy waarde bewys as 'n besonder boeiende en eenvoudige onderrighulpmiddel. Aangesien dit heeltemal aanlyn bedryf word, is Chromebooks die perfekte vennoot daarvoor. Dit neem tien sekondes om dit vir 'n les aan die gang te kry, teenoor die tien minute wat dit geneem het met die ou skootrekenaars.
Steve Philip, adjunk-hoofonderwyser by die Paganel-skool
Een van Paganel se sleutelfokusse is om kinders te leer hoe om as 'n span saam te werk om iets te bereik. Dit verskil van tradisionele denke dat onafhanklike onderrig die hoofprioriteit vir laerskoolkinders is, maar help om kinders voor te berei vir die wêreld van werk en hoër onderwys, waar dit al hoe meer algemeen is om virtueel saam te werk vanaf enige ligging. Onderwysers en leerders het reeds Google Apps vir Onderwys, die gratis aanlyn kommunikasie- en samewerkingsuite, gebruik wat produkte soos Gmail, Google Talk, Google Kalender, Google Dokumente en Google Sites insluit. Om Google Apps ten volle te benut, het die Paganel-skool ook die gebruik van skootrekenaars as onderrighulpmiddels aangemoedig, met 'n stel skootrekenaars wat vir klaskamergebruik beskikbaar is. Dit het egter al hoe duideliker geword dat dit nie ten volle gebruik is nie, hoofsaaklik as gevolg van die tyd wat dit geneem het om op te stel.
Steve het by 'n kontak in Amerika van Google Chromebooks en hulle gebruik in skole gehoor en besluit om die tegnologie te verken. Chromebooks is skootrekenaars sonder hardeskywe, waarop niks geberg word nie, en waar toegang tot alle stelsels en programme deur die webblaaier gebeur. Dit bied die vermoë om binne sekondes by inligting en dienste op die wolk uit te kom. Die Paganel-skool het verlede jaar 'n stel van 32 Chromebooks gekoop en dit aan 'n graad 6-klas, met studente van 10 tot 11 jaar oud, toegewys. Die studente het enige tyd wat dit nodig is tydens 'n les, toegang daartoe, met ander klasse wat dit vir spesifieke take leen.
Die Paganel-laerskool is 'n florerende, vriendelike gemeenskapslaerskool in Selly Oak, Birmingham. Dit bied 'n inklusiewe onderrigomgewing vir al 234 leerders. Die skool word gelei deur 13 onderwysers en 18 ander personeellede wat konsekwent goeie onderrig aanbied om Paganel te help om sy doelwit te bereik om die beste laerskool in die Birmingham-omgewing te word.